**О Б Я В А**

**Районен съд Белоградчик** на основание писмо с изх. № 11-00-1218#2/20.06.2025 г. на Министъра на правосъдието, **ОБЯВЯВА** наличието на една щатна бройка за длъжността „Държавен съдебен изпълнител“, която може да бъде заета при условията на чл. 68, ал. 1, т. 4 от Кодекса на труда (*до заемане на длъжността въз основа на конкурс*).

Кандидатите следва да отговарят на изискванията на чл. 162 от Закона за съдебната власт.

**Необходимите документи за кандидатстване са:**

1. Молба;
2. Автобиография;
3. Медицинско свидетелство;
4. Документ за психично здраве;
5. Документи, удостоверяващи трудов, осигурителен и/или служебен стаж;
6. Декларация по чл. 162 от Закона за съдебната власт;
7. Нотариално заверени копия от диплома с приложение за висше образование по специалност „Право“ и удостоверение за придобита юридическа правоспособност, ако е издадено преди 01.03.2011 г.

**Място на подаване на документите**: Районен съд Белоградчик, ул. „Княз Борис I“ № 45, ет. 2, административен секретар, всеки работен ден от 8.30 до 17.00 часа.

Документите се подават **в 7-дневен срок** от публикуване на обявата. След изтичане на срока, документите на всички кандидати ще се изпратят в Министерство на правосъдието, ведно с копие от публикацията в местния печат, за осъществяване подбор на кандидатите.

**Обявата е публикувана на 26.06.2025 г. /четвъртък/ във вестник „Конкурент“, бр. 24, на интернет страницата на Районен съд Белоградчик, на интернет страницата на Министерство на правосъдието и на таблото за обявления и съобщения в сградата на Районен съд Белоградчик.**

И.Ф. Председател: /П/

Антон Антов/